Diari Oficial de la Generalitat Valenciana


Sumari del DOGV 8230, del 08-02-2018 (2018/992)

RESOLUCIÓ de 8 de gener de 2018, de la Direcció General de Justícia, per la qual es resol definitivament el concurs de trasllat per a places vacants entre el personal funcionari dels cossos i escales de Gestió Processal i Administrativa, Tramitació Processal i Administrativa, i Auxili Judicial de l'Administració de Justícia, anunciat per Resolució de 19 de juny de 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/992


Data del document
:   08-01-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 8 de gener de 2018, de la Direcció General de Justícia, per la qual es resol definitivament el concurs de trasllat per a places vacants entre el personal funcionari dels cossos i escales de Gestió Processal i Administrativa, Tramitació Processal i Administrativa, i Auxili Judicial de l'Administració de Justícia, anunciat per Resolució de 19 de juny de 2017.  
 [2018/992]  
  
Vist l'expedient instruït com a conseqüència del concurs de trasllats convocat per Resolució de 19 de juny de 2017, de la Direcció General de Justícia (BOE de 7 de juliol), per a cobrir places vacants dels cossos o escales de Gestió Processal i Administrativa, Tramitació Processal i Administrativa, i Auxili Judicial de l'Administració de Justícia.  
  
Aquesta direcció general, de conformitat amb el que es disposa en el títol VIII de la Llei orgànica 19/2003, de 23 de desembre, de modificació de la Llei orgànica 6/1985, d'1 de juliol, del poder judicial, i en l'article 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servei de l'Administració de Justícia, aprovat pel Reial decret 1451/2005, de 7 de desembre, i fent ús de les atribucions conferides en virtut de l'article 9.2 a) del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, ha disposat:  
  
  
Primer  
Fer públiques en l'annex d'aquesta resolució les destinacions que amb caràcter definitiu s'han adjudicat als funcionaris que han participat en el concurs de trasllats convocat mitjançant la resolució de la data mencionada anteriorment, que es corresponen amb les indicades en l'annex I de la resolució de convocatòria, i les corresponents resultes.  
  
  
Segon  
Excloure del concurs de trasllats els funcionaris que s'indiquen en la pàgina web del Ministeri de Justícia www.mjusticia.gob.es  
  
Tercer  
Declarar caducades les instàncies presentades pels participants en el present concurs que no han obtingut destinació, per la qual cosa no es tindran en compte en futurs concursos de trasllats.  
  
Quart  
Declarar desertes les places no adjudicades en el present concurs, que seran cobertes per funcionaris de nou ingrés, llevat que, per necessitats del servei, es pretenguen amortitzar. També podran anunciar-se novament com a vacants en concurs ordinari en el cas que no es convoquen oposicions o que l'oferta pública d'ocupació que corresponga no faça necessari l'anunci de totes les desertes existents.  
  
Cinqué  
Per als funcionaris que estiguen en actiu, en serveis especials o en excedència voluntària per l'atenció de familiars i no reingressen en cap dels cossos o escales a què es refereix aquest concurs, no incloent-se en aqueix punt els funcionaris que estiguen reingressats provisionals, el cessament haurà d'efectuar-se en les dates que a continuació s'indiquen: Tramitació Processal i Administrativa, el 12 de febrer de 2018, dilluns; Gestió Processal i Administrativa, i Auxili Judicial, el 16 de febrer de 2018, divendres.  
  
Sisé  
La presa de possessió de la nova destinació obtinguda per concurs per als funcionaris indicats en el punt anterior es produirà en els tres dies hàbils següents al cessament, si no hi ha canvi de localitat del funcionari, o en els huit dies hàbils següents, si implica canvi de localitat dins de la Comunitat Autònoma, i vint dies hàbils següents, si implica canvi de comunitat autònoma, exceptuant-ne la Comunitat Autònoma de Canàries, Comunitat Autònoma d'Illes Balears, Ciutat de Ceuta i Ciutat de Melilla, en què serà en el mes següent, tant si el lloc de treball en les illes o en les ciutats és el d'origen com si és el de destinació. El termini possessori el retribuirà l'administració competent respecte de la plaça obtinguda en concurs.  
  
Seté  
Si la resolució comporta reingrés al servei actiu a l'Administració de Justícia en els cossos o escales de Gestió Processal i Administrativa, Tramitació Processal i Administrativa o Auxili Judicial, procedents des de les situacions administratives d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, incloent-se en aquest punt els funcionaris que estiguen adscrits provisionals, el termini possessori serà de vint dies hàbils i haurà de computar-se des del dia de la publicació d'aquesta resolució en el Boletín Oficial del Estado. Aquest termini possessori no serà retribuït.  
  
En el cas que els funcionaris reingressats per mitjà del present concurs estigueren adscrits provisionals en el cos o escala on reingressen o en actiu en un altre cos o escala de l'Administració de Justícia i no volgueren que s'interrompera la seua relació de servei amb l'Administració de Justícia, serà suficient que, dins del termini possessori de vint dies hàbils prenguen possessió en el nou cos o escala, i es considerarà que han cessat en la seua antiga destinació amb data immediatament anterior a la de la seua possessió en la nova plaça de reingrés. Per a això, atesa la necessitat de comptar amb el temps indispensable per a efectuar la presa de possessió, podran sol·licitar a la Gerència Territorial de Justícia de la seua actual destinació un permís retribuït de dos dies hàbils, si hi ha canvi de localitat, exceptuant-ne aquells casos que hagen de desplaçar-se a Canàries, Illes Balears o Ceuta i Melilla, i en aquest cas el permís podrà ser de fins a tres dies hàbils, que s'hauran de gaudir, en tot cas, dins del termini possessori. La presa de possessió en la nova destinació s'efectuarà durant els dies de permís indicats.  
La comunitat autònoma competent, o la gerència territorial que corresponga, els concedirà l'excedència d'ofici en el cos o escala de procedència, si aquesta es produeix en un cos o escala al servei de l'Administració de Justícia en la destinació dels quals es considerarà que han cessat amb data anterior a la de la seua possessió en els cossos o escales de Gestió Processal i Administrativa, Tramitació Processal i Administrativa o Auxili Judicial, a fi d'evitar la interrupció en la percepció dels seus havers.  
  
Huité  
Amb caràcter general, els funcionaris interins que actualment ocupen les places que han sigut adjudicades cessaran el 12 de febrer de 2018, en el cas del cos de Tramitació Processal i Administrativa, i el 16 de febrer, en el cas dels cossos de Gestió Processal i Administrativa, i Auxili Judicial, excepte supòsits excepcionals que determinarà la Direcció General de Justícia, que seran notificats individualment a cada òrgan judicial afectat.  
No obstant això, en els casos de funcionaris que reingressen al servei actiu com a conseqüència de la resolució del concurs i de funcionaris adscrits provisionals que, igualment, obtinguen destinació com a conseqüència de la resolució del concurs i prenguen possessió en dates diferents de les esmentades anteriorment, els funcionaris interins afectats cessaran amb motiu de les dites preses de possessió.  
Per a la formalització dels documents de cessament i/o presa de possessió, hauran de presentar-se en les seus de la Conselleria de Justícia, Administració Pública, Reformes Democràtiques i Llibertats Públiques que es detallen a continuació i corresponguen, atenent la província on està destinada la plaça adjudicada:  
  
Direcció Territorial d'Alacant  
Rambla de Méndez Núñez, núm. 41-1a planta  
03209 Alacant  
  
Direcció Territorial de Castelló  
C/ Major, núm. 76  
12864 Castelló de la Plana  
Direcció General de Justícia  
Ciutat administrativa 9 d'Octubre. Torre 4, 2a planta  
C/ Democràcia, núm. 77  
46800 València  
  
Els horaris en què hauran d'efectuar-se les compareixences en les dites seus són els següents:  
Formalització dels cessaments:  
1. Tramitació Processal i Administrativa: 12 de febrer de 2018, d'11.00 a 14.00 hores.  
2. Gestió Processal i Administrativa, i Auxili Judicial: 16 de febrer de 2018, d- 11.00 a 14.00 hores.  
Formalització de les preses de possessió (en els dies de termini possessori):  
Horari: de 09.00 a 10.00 hores.  
Reingrés en altres cossos: de 09.00 a 10.00 hores.  
  
Nové  
Contra aquesta resolució podrà interposar-se un recurs potestatiu de reposició davant del Ministeri de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius, en el termini de dos mesos comptats des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de gener de 2017.- La directora general de Justícia: Verónica López Ramón.